Skandica ry
Hallituksen kokous 1/2010
Pöytäkirja

Ajankohta: torstai 14.1.2010 klo 16.00
Paikka: Proffan kellari

Läsnä: Kalle Keijonen, Liina Martti, Mari Mäkilä, Liisa-Mari Ojala, Anna Rantala, Mika Rauhala

1.	Kokouksen avaus
	Puheenjohtaja Mari Mäkilä avasi kokouksen klo 16.04
	
2.	Laillisuus ja päätösvaltaisuus
	Totesimme kokouksen olevan laillisesti kokoonkutsuttu ja täten päätösvaltainen.
	
3.	Sihteerin valinta
	Puheenjohtaja Mari Mäkilä ehdotti sihteeriksi Kalle Keijosta, joka valittiin yksimielisesti.
	
4.	Esityslistan hyväksyminen
	Esityslista hyväksyttiin muutoksitta.
	
5.	Hallitustehtävien jako
	Hallitustehtävät jaettiin seuraavasti: Liisa-Mari Ojalasta tuli varapuheenjohtaja sekä tiedotus- ja kansainvälisyysvastaava, Kalle Keijosesta sihteeri ja kulttuurivastaava, Anna Rantalasta rahastonhoitaja ja koulutuspoliittinen vastaava, Liina Martista kafferummet- ja myyjäisvastaava sekä Mika Rauhalasta sosiaalipoliittinen ja tapahtumavastaava.
	
	Tiedotusvastaavan vastuualuetta määriteltiin siten, että vastaisuudessa kaikki tiedotus kulkee tiedotusvastaavan kautta. Tapahtumavastaavan lisäksi koko muukin hallitus osallistuu tapahtumien järjestämiseen.

6.	Ilmoitusasiat
	Myyjäiset
	Myyjäiset sattuivat samalle päivälle (ti 19.1.) kuin abipäivä, mikä on harmi. Myyjäispöydästä huolehtivat klo 8 ̶ 10 Kalle, 12 ̶ 14 Mika ja 14 ̶ 16 Anna ja Mari. Lisäksi Anna tulee rakentamaan pöytää klo 8, vaikka rientääkin samantien luennolle, ja Lissu purkamaan klo 16. Klo 10 ̶ 12 uupuu vielä myyjä, joten tiedotusvastaava lähestyy asiassa jäsenstöä sekä erityisesti vanhoja hallituslaisia sähköpostitse. Leipojia on ilmennyt jo kiitettävästi: piltti-Mari leipoo mokkapaloja, Heljä jotain, Anna suolaisen piiraan, Sini jotain, Mari tuo jotain pakastealtaasta ja Liina leipoo foccacciaa.

7.	Posti
	Entiselle rahastonhoitajalle Mira Ruposelle on tullut tiliote 1/2010, jonka loppusumma ei ole uuden hallituksen tiedossa. Mira tuo vuoden 2009 tilinpäätöksen hallituksen kokoukseen parin viikon päästä. Lisäksi postissa oli tullut Åbo Svenska Teaterin esite keväälle 2010, kaksi samaa Fruit of the Loomin paitamainosta, hyvän joulun ja onnellisen uuden vuoden toivotukset TYYn alayhdistysvaliokunnalta sekä kortti Eva Ingmanilta Sri Lankasta. Eva kiittää syksyllä lähettämästämme kortista sekä menneestä yhteistöstä. Hän muistuttaa meitä nauttimaan opiskeluajastamme sekä herättää pakkasen puremissa hallituslaisissa kademieltä kertomalla saarella vallitsevasta 30 celsiusasteen lämmöstä. Tiedotusvastaava välittää Evan terveiset myös vanhoille hallituslaisille.

8.	Talous
	Totesimme jäsenkokouksen syksyllä hyväksymän vuoden 2010 talousarvion hyväksi.

	Päätimme siirtää laajat tilinkäyttöoikeudet Mira Ruposelta Anna Rantalalle sekä suppeat 	tilinkäyttöoikeudet Hanna Salorannalta Mari Mäkilälle. Mäkilä ja Rantala ovat varanneet 	ajan tilinkäyttöoikeuksien siirtämistä varten 18.1. klo 15.30 Turun seudun osuuspankin 	Hämeenkadun konttorista Minna Tujulalta.

	Anna kertoi jatkavansa rahastonhoitajana edeltäjänsä Miran viitoittamaa polkua. Päätimme 	hankkia Skandicalle oman kopiokortin kuitteja varten.

9.	Toimintasuunnitelma ja tapahtumakalenteri
 	 Luimme läpi toimintasuunnitelman ja aiomme toimia sen mukaisesti vuoden kuluessa.

	Poistimme tapahtumakalenterista tammikuulta abipäivät ja lisäsimme hallituksen vaihtajaiset 21.1.
	
	Helmikuulta poistimme kysymysmerkit haalarikastajaisten ja talviurheilupäivän kohdalta: jälkimmäisen merkeissä teemme viime vuoden tapaan retken Ruissaloon joko viikolla 5 tai 6. Laskiaista juhlitaan 16.2., ja olemme tänä vuonna pullavuorossa.

	Maaliskuulle lisäsimme myyjäiset 15.3. sekä teatteriretken. Nordistipäivät järjestettäneen 	viikolla 11. Mari tarkistaa våffeldagenin päivämäärän, ja kulttuurivastaava perehtyy ÅST:n 	tarjontaan.

	Huhtikuun kohdalla päätimme 42. vuosijuhlien päivämääräksi pääsiäisen vuoksi vasta 8. tai 	9.4. Juhla on pienimuotoinen, syönemme ravintolassa.

	Kesätentin päivämäärä tarkistetaan, jotta voimme päättää kesätapaamisen päivämäärän. 	Syyskuulle lisättiin SyysStartti ja lokakuulle mahdollinen toinen teatterikäynti. 	Marraskuussa järjestämme omat sitsit. Lisäksi pohdimme mahdollisuutta mennä keväällä 	mukaan järjestämään sitsejä yhteistyössä jonkin toisen ainejärjestön kanssa.

10.	Vindöga
	Laura Grönroos jatkaa lehden päätoimittajana vielä tämän kevään. Hänen seuraajastaan päätetään, kun asia tulee ajankohtaisemmaksi. Lehtityöryhmä kootaan ensi viikolla, mutta ainakin Liisa-Mari ja Mari jatkavat. Dödlinjestä keskustellaan myöhemmin, mutta lehti ilmestyy vappuun mennessä.

11.	Koulutukset
	TYY ei ole julkaissut koulutustensa aikatauluja, mutta niiden on kerrottu alkavan tammikuun loppupuolella. Mari on kysellyt TYYn järjestösihteeriltä päivämääristä, muttei ole saanut vastausta. Yritämme käydä koulutuksissa aktiivisesti palkkion ja tiedon himossa.

12.	Abipäivät ti 19.1.
	Päätimme, ettemme tänä vuonna osallistu abipäiville, sillä päivämäärän sattuessa samaan myyjäistemme kanssa eivät henkilöstöresurssimme riitä molempiin tapahtumiin yhtä aikaa.

13.	Nordistipäivät
	 Skandica isännöi ensimmäisiä valtakunnallisia nordistipäiviä maaliskuussa Turusta lähtevällä laivalla. Päätimme, että kukin ainejärjestö varatkoon omat hyttinsä. Alukseksi  päätimme Silja Europan, Anna soittaa Siljalle tiedustellakseen muun muassa mahdollisia ikärajaongelmia. Päivämääräksi päätimme ehdottaa to-pe 18.-19.3. Yhteisenä ohjelmana varaamme laivalta kabinetin, ja ruokailemme yhdessä.

14.	Alumni-ilta
	Alumni-illan ajankohdaksi päätimme 28.1. klo 17. Mika varaa Örkin, mistä on muistettava informoida kanslisti Kirsi Kochia. Tarjolle tuomme kahvia ja pullaa, jota Mika pyytää äitiään leipomaan. Hanna Saloranta on luvannut auttaa illan järjestelyissä. Puhujaksi on varmistunut Marika Salkoaho. Lisäksi kysymme Marjo Talvea Turun normaalikoulusta sekä tutkija Anne-Maj Åbergiä ja assistentti Eveliina Tolvasta omasta oppiaineestamme. Lissu kysyy Anne-Majta ja Eveliinaa. Pohdimme mahdollisuutta saada lisää puhujia, erityisesti joku kääntäjä olisi kiva. Päätimme kutsua henkilökunnan jäsenet paikalle kunkin henkilökohtaisesti.

15.	Haalarikastajaiset
	Päivämääräksi päätimme 11.2. Mika varaa Örkin käyttöömme klo 18 alkaen. Ohjelmaksi keksimme jotain jallitusta pilteille, mahdollisesti aikaisempina vuosina käytetty haalaritwister. Tarjoilemme mm. snapseja ja kutsumme paikalle koko Skandican. Pohdimme mahdollisuutta elvyyttää perinne skandivalasta.

16.	Meta
	Träffetid
	Järjestämme Kafferummetissa träffetidin parillisina viikkoina tiistaisin klo 13.45 ̶ 14.15. Seuraava träffetid on 26.1, paikalla ainakin Mika ja Anna. Muistutamme jäseniä träffetidistä, ja joskus käskemme piltit hakemaan Skandican tarrat opiskelijakortteihinsa.

 	Hallituksen vaihtajaiset
	 Tilaisuus järjestetään to 21.1. klo 19 Mikan luona. Skandica tarjoaa pikkusuolaista, Mari 	tulee kaupan kautta.

 	Kiven avainten vaihto
	 Anna ja Liina saavat avaimensa hallituksen vaihtajaisissa, Mari säilöö yli jääneet avaimet.

 	Kiven ovi
	 Kiven ovi pitää korjata. Anna ehdotti, että hankkisimme uudet saranat, mihin muut yhtyivät. 	Korjaaminen tapahtuu ensi viikolla. Anna kysyy isältään lainaksi sähköporakonetta, mutta 	mikäli isä-Rantala kieltäytyy, tiedotusvastaava tiedustelee jäsenistöltä. Kiven siivouksesta 	keskustellaan myöhemmin.

 	Pöytäkirjakäytäntö
	 Pitäydymme vanhassa, eli emme siirry juoksevaan numerointiin, ja pöytäkirjat tarkastetaan 	seuraavassa kokouksessa yhdessä.

 	Nettisivujen päivitys
	 Ville on asettanut itselleen deadlineksi 28.2. Mikäli siihen mennessä ei ole tullut valmista, 	annamme asian ammattilaisen tehtäväksi.

 	Uudet hallituslaiset?
	 Pilteistä Tiina on ilmaissut mahdollisen mielenkiintonsa hallitukseen liittymistä kohtaan. 	Lähetämme vielä rekrykirjeen kaikille pilteille.

17.	Seuraava kokous
	Seuraava kokous pidetään perjantaina 15.1. klo 19 Marin luona osoitteessa Kerttulinkatu 12 A 4.

18.	Kokouksen päättäminen
	Puheenjohtaja Mari Mäkilä päätti kokouksen klo 17.42.

Turussa 15.1.2010

________________________________			_________________________________
Mari Mäkilä							Kalle Keijonen
puheenjohtaja							sihteeri